**Приложение № 1**

**към Заповед №**

**Условия за кандидатстване**

**за подбор на стратегии за Водено от общностите местно развитие по**

**Програма за морско дело, рибарство и аквакултури 2021-2027, финансирана от Европейския фонд за морско дело, рибарство и аквакултури**

**Процедура чрез подбор на проекти BG14MFPR001-3.002 „Изпълнение на стратегии за Водено от общностите местно развитие“**

Съдържание

[1. Наименование на програмата: 3](#_Toc190780668)

[2. Наименование на приоритетната ос: 4](#_Toc190780669)

[3. Номер и наименование на процедурата: 4](#_Toc190780670)

[4. Измерения по кодове: 4](#_Toc190780671)

[5. Териториален обхват: 4](#_Toc190780672)

[6. Цели на предоставяната безвъзмездна финансова помощ по процедурата и очаквани резултати: 5](#_Toc190780673)

[7. Индикатори: 5](#_Toc190780674)

[8. Общ размер на безвъзмездната финансова помощ по процедурата: 8](#_Toc190780675)

[**9. Минимален (ако е приложимо) и максимален размер на безвъзмездната финансова помощ за конкретен проект:** 8](#_Toc190780676)

[10. Процент на съфинансиране: 8](#_Toc190780677)

[11. Допустими кандидати: 9](#_Toc190780678)

[11.1 Критерии за допустимост на кандидатите 9](#_Toc190780679)

[**11.2 Критерии за недопустимост на кандидатите** 12](#_Toc190780680)

[12. Допустими партньори (ако е приложимо): 16](#_Toc190780681)

[**13. Дейности, допустими за финансиране:** 16](#_Toc190780682)

[**14. Категории разходи, допустими за финансиране:** 17](#_Toc190780683)

[15. Допустими целеви групи (ако е приложимо): 20](#_Toc190780684)

[16. Приложим режим на минимални/държавни помощи (ако е приложимо): 21](#_Toc190780685)

[17. Хоризонтални принципи: 22](#_Toc190780694)

[18. Минимален и максимален срок за изпълнение на проекта (ако е приложимо): 23](#_Toc190780695)

[19. Ред за оценяване на концепциите за проектни предложения: 23](#_Toc190780696)

[20. Критерии и методика за оценка на концепциите за проектни предложения: 23](#_Toc190780697)

[21. Ред за оценяване на стратегии: 23](#_Toc190780698)

[22. Критерии и методика за оценка на проектните предложения: 26](#_Toc190780699)

[**23. Начин на подаване на проектните предложения/концепциите за проектни предложения:** 34](#_Toc190780700)

[24. Списък на документите, които се подават на етап кандидатстване: 36](#_Toc190780701)

[25. Краен срок за подаване на проектните предложения: 41](#_Toc190780702)

[26. Допълнителна информация: 42](#_Toc190780703)

[27. Приложения към Условията за кандидатстване: 46](#_Toc190780704)

## 1. Наименование на програмата:

Програма за морско дело, рибарство и аквакултури 2021-2027 (ПМДРА)

## 2. Наименование на приоритетната ос:

Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури”

## 

## 3. Номер и наименование на процедурата:

Процедура № BG14MFPR001-3.002 „Изпълнение на стратегии за ВОМР“, вид дейност 3.2. „Изпълнение на стратегии за ВОМР”

## 

## 4. Измерения по кодове:

Измерения по кодове съгласно Приложение I на Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (Регламент (ЕС) №2021/1060):

Код по измерение Област на интервенция:

169 Инициативи за териториално развитие, включително изготвяне на териториални стратегии;

Код по измерение Форма на подкрепа:

01 Безвъзмездни средства;

Код по измерение Териториален механизъм за изпълнение и териториална насоченост:

16 Други видове целеви територии;

Код по измерение Стопанска дейност:

04 Други сектори на синята икономика.

## 5. Териториален обхват:

Стратегиите за водено от общностите местно развитие по процедурата следва да бъдат изпълнени на територията на одобрените за периода 2021-2027 Местни инициативни рибарски групи (МИРГ) по подхода Водено от общностите местно развитие (ВОМР) по крайбрежието на Черно море, р. Дунав и вътрешността на страната.

## 6. Цели на предоставяната безвъзмездна финансова помощ по процедурата и очаквани резултати:

Прилагането на вид дейност 3.2 „Изпълнение на стратегии за ВОМР“ ще допринесе за постигане на специфичната цел 3.1 „Създаване на условия за устойчива синя икономика в крайбрежните, островните и вътрешните райони и насърчаване на устойчивото развитие на общностите, занимаващи се с риболов и аквакултури“ съгласно чл. 29 от Регламент (ЕС) № 2021/1139.

По процедурата ще се подкрепя изпълнението на стратегиии от одобрените за периода 2021-2027 Местни инициативни рибарски групи по ПМДРА. Изпълнението на стратегиите ще гарантира, че местните общности, занимаващи се с риболов или аквакултури, използват по-пълноценно своите възможности, предлагани от устойчивата синя икономика (СИ), превръщайки ги в основа за развитието на екологичните, културните, социалните и човешките ресурси. Стратегиите могат да са съсредоточени върху рибарството, както и по-широки стратегии, насочени към диверсификация на районите за рибарство/местните общности.

Очакваните резултати от изпълнение на стратегиите за ВОМР са свързани с увеличаване на екологичната, социалната и икономическата устойчивост на териториите, зависими от риболова и аквакултурите, в синхрон с политиките на Европейския съюз за устойчивост, зелен и цифров преход, гарантиране на оптимална добавена стойност и осигуряване на подкрепа на местните икономики.

Чрез прилагане на стратегиите за ВОМР се очаква запазване и развитие на икономическите, човешките, социалните и културните ценности (вкл. природно и подводно наследство), опазване на околната среда и оползотворяване на възможностите на местните общности, диверсификация, добавяне на стойност и насърчаване на иновациите на всички етапи от веригата за доставка на продукти от риболов и аквакултури и др.

## 7. Индикатори:

Управляващият (УО) орган на ПМДРА ще следи за изпълнението и отчитането на следните индикатори:

Индикатор за изпълнение:

- CO 01 Брой на одобрените стратегии за изпълнение на ВОМР.

Във Формуляра за кандидатстване като базова стойност се попълва 0, като целева стойност се посочва 1 брой.

Индикатори за резултат:

- CR 06 - Създадени работни места (брой лица) – означава наемане на персонал при еквивалент на пълно работно време, във връзка с инвестицията по стратегията за ВОМР. За изчисляване на целевата стойност на индикатора, МИРГ следва да вземе предвид средния брой на проектите, които могат да се реализират по съответните видове дейности от стратегията със заделения за тях бюджет.

Базовата стойност на индикатора, която трябва да се заложи в стратегията, както и във формуляра за кандидатстване, е нула. Целевата стойност се определя от очаквания брой работни места, които ще се разкрият от финансирането на проекти чрез стратегията и не може да бъде по малка от 15 работни места на пълен работен ден за стратегия.

Отчитането на индикатора:

Пълен работен ден = 1 човек;

Непълен работен ден = 0,5 души;

Сезонен или нередовен = 0,3 души.

- CR 07 - Запазени работни места (брой лица) – означава задържане на персонал при еквивалент на пълно работно време. Индикаторът включва само работни места, които биха били загубени без операцията по стратегията за ВОМР. За изчисляване на целевата стойност на индикатора МИРГ следва да вземе предвид средния брой на проектите, които могат да се реализират по съответните видове дейности от стратегията със заделения за тях бюджет. Запазените работни места се разглеждат на ниво бенефициент.

Базовата стойност на индикатора, която трябва да се заложи в стратегията, както и във формуляра за кандидатстване, е нула.

Целевата стойност не може да бъде по малка от 23 работни места на пълен работен ден за стратегия.

Отчитането на индикатора:

Пълен работен ден = 1 човек;

Непълен работен ден = 0,5 души;

Сезонен или нередовен = 0,3 души.

- CR 08 - Лица, които се ползват от режима (облагодетелствани лица), (брой лица) – означава лица, които се възползват пряко от дейност с подкрепата на стратегията по ВОМР, например обучение, инсталиране на ново оборудване, предоставяне на подобрени услуги. При определяне на целевата стойност на индикатора следва да се има предвид, че съгласно ПМДРА, на територията на МИРГ трябва да проведат минимум 6 обучения за местни лидери (членове на екипа на МИРГ и членове на управителните органи на МИРГ) за периода на прилагане на стратегията за ВОМР. Във всяко обучение следва да бъдат включени 20 души.

Базовата стойност на индикатора, която трябва да се заложи в стратегията, както и във формуляра за кандидатстване, е нула. Целевата стойност не може да бъде по малка от 120 броя лица за стратегия .

Трябва да се докладват само лица, които са се възползвали пряко, така че броят на лицата, отчетени в индикатора, да не бъде преувеличено докладван или нереален.

Пример: При отчитане на индикатора се вземат предвид само хора, участващи активно в курс на обучение, а не техни колеги, които не присъстват, въпреки че имат косвена полза, или само конкретни потребители на местна услуга, а не общината като цяло (няколко хиляди души).

- CR 11 Субекти, допринасящи за социалната устойчивост (брой субекти) – означава брой субекти, които допринасят за благосъстояние и справедлив стандарт на живот с подкрепата на стратегията за ВОМР. При определяне на целевата стойност на индикатора следва да се има предвид, че съгласно ПМДРА, под егидата на МИРГ трябва да бъдат създадени 1 кооперация/кооператив на рибари и 1 женски клуб в рибарските общности.

Базовата стойност на индикатора, която трябва да се заложи в стратегията, както и във формуляра за кандидатстване, е нула. Целевата стойност не може да бъде по-малка от 2 за стратегия.

- CR 13 - Дейности за сътрудничество между заинтересованите страни (брой действия) – означава брой изпълнени нови дейности за устойчиво сътрудничество, които включват повече от един партньор/организация/институция, подкрепени по стратегията за ВОМР. Сътрудничеството трябва да включва устойчив резултат като споразумение, инициатива, съвместен бизнес, проект, продукт, иновация, меморандум за разбирателство, процес на консултации, съвместно обучение. Сътрудничеството по стратегия за ВОМР може да включва всички видове партньори - рибари, изследователи, местни власти, предприятия, НПО и др. Един проект, който се изпълнява на територията, може да осигури повече от една дейност по сътрудничество.

При определяне на целевата стойност на индикатора следва да се има предвид, че съгласно ПМДРА, чрез стратегията на всяка МИРГ трябва да се изпълнят поне два проекта, съдържащи дейности по сътрудничество за периода на прилагане на стратегията.

Базовата стойност на индикатора, която трябва да се заложи в стратегията, както и във формуляра за кандидатстване, е нула.

Всички индикатори за резултат са задължителни за кандидатите.

В стратегия за ВОМР, която е приложение към формуляра за кандидатстване, МИРГ включва и специфични индикатори.

**ВАЖНО:** Детайлните правила за характера, изчислението и отчитането на Индикаторите за резултат по всеки вид дейност на ПМДРА са дефинирани в точки 3.3.1 и 3.3.2 на документ „Рамка за мониторинг и оценка“, изготвени от FAMENET (Мрежа за мониторинг, оценка и местна подкрепа в областта на рибарството и аквакултурите) помощно звено към Европейската комисия, които кандидатите могат да прочетат тук: <https://oceans-and-fisheries.ec.europa.eu/system/files/2023-10/Working-paper-EMFAF-MEF-2021-2027_en.pdf>

**ВАЖНО:** В случай на неизпълнение на индикаторите за резултат, заложени в проектното предложение, на кандидата ще бъдат наложени финансови корекции съгласно приложимото законодателство.

## 

## 8. Общ размер на безвъзмездната финансова помощ по процедурата:

Общият размер на безвъзмездната финансова помощ за проекти по вид дейност 3.2. „Изпълнение на стратегии за ВОМР” е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Средства от Европейския фонд за морско дело, рибарство и аквакултури (ЕФМДРА)** | **Национално съфинансиране** |
| 46 772 789,36 лв. | 32 740 952,55 лв. | 14 235 196,76 лв. |

**9. Минимален (ако е приложимо) и максимален размер на безвъзмездната финансова помощ за конкретен проект:**

Финансовата помощ по реда на настоящата процедура е безвъзмездна, предоставя се в рамките на определения бюджет за дейността в ПМДРА.

Минимален размер на на допустимата безвъзмездна финансова помощ – неприложимо.

Максималният размер на допустимата безвъзмездна финансова помощ за една стратегия по ЕФМДРА:

- За МИРГ, съставена от две общини – до 2 933 700,00 лв., от които до 25 % за текущи разходи и популяризиране;

- За МИРГ, съставена от три и повече общини – до 3 911 600,00 лв., от които до 25 % за текущи разходи и популяризиране.

Максимален размер на допустимата безвъзмездна финансова помощ за един проект по стратегия за ВОМР е 391 160 лева (200 000 евро).

## 

## 10. Процент на съфинансиране:

Безвъзмездната финансова помощ за една стратегия по настоящата процедура е в размер до 100 % от размера на общите допустими разходи, от които 70 % са осигурени от ЕФМДРА и 30 % от държавния бюджет на Република България.

Интензитетът на помощта за реализиране на проекти, финансирани от стратегията, се определя в стратегията за ВОМР и е в размер зависимост от вида на бенефициента и от конкретната дейност, за която се предоставя финансиране, както следва:

- Максималният интензитет на безвъзмездната финансова помощ за проектни предложения на юридически лица или еднолични търговци, регистрирани по Търговския закон или юридически лица, които са регистрирани по Закон за юридическите лица с нестопанска цел (ЗЮЛНЦ), които осъществяват дейност в частна полза, е съгласно разпоредбите на чл. 41 от Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури.

- Максималният интензитет на безвъзмездната финансова помощ за проектни предложения на общини и юридически лица, регистрирани по Закон за юридическите лица с нестопанска цел, които осъществяват дейност в обществена полза, които не генерират печалба по настоящата процедура, е до 90% от общите допустими разходи за проект.

Максималният интензитет на безвъзмездната финансова помощ за текущи разходи и разходи за популяризиране на стратегия за ВОМР е до 100 % от общите допустими разходи.

Максималният интензитет на безвъзмездната финансова помощ за дейности за сътрудничество и подготвителни дейности за него е до 100 % от общите допустими разходи.

## 11. Допустими кандидати:

## 11.1 Критерии за допустимост на кандидатите

## 

**Критерии за допустимост на кандидатите:**

Допустими кандидати по настоящата процедура са:

- Местна инициативна рибарска група, с която УО на ПМДРА е сключил административен договор за предоставяне на БФП по процедура BG14MFOP001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегии за Водено от общностите местно развитие“ по ПМДРА. Описаните в договора дейността са изпълнени и са постигнати целите по вида дейност, описани в процедурата.

Допустимите МИРГ са учредени съгласно чл. 31, параграф 2, буква б) от Регламент (ЕС) 2021/1060 с изготвени за финансиране от УО на ПМДРА стратегии за ВОМР.

Местната инициативна рибарска група по Програмата за морско дело, рибарство и аквакултури, програмен период 2021-2027 за изпълнение на стратегията е:

11.1.1. е юридическо лице с нестопанска цел за осъществяване на общественополезна дейност, регистрирано като сдружение по Закона за юридическите лица с нестопанска цел (ЗЮЛНЦ), което представлява публично-частно партньорство с представители на широк кръг заинтересовани лица от територията на неговото действие;

11.1.2. съдържа в наименованието си обозначението „Местна инициативна рибарска група“, или съкратено „МИРГ“;

11.1.3. има седалище и адрес на управление в рамките на рибарската територия, на която осъществява дейността си.

11.1.4. има колективен върховен орган (Общо събрание), в който задължително членуват общината/ите от територията на действие на МИРГ и представители от идентифицираните в проучванията и анализите на територията на МИРГ заинтересовани страни. Членството в колективния върховен орган на МИРГ е доброволно и се осъществява по правилата, утвърдени в устава на сдружението. Членове на колективния върховен орган са:

- физически лица, които са с постоянен адрес и/или работят на територията на действие на МИРГ;

- юридически лица със седалище и адрес на управление на територията на действие на МИРГ.

11.1.5. има колективен управителен орган (Управителен съвет), чийто членове имат постоянен адрес и/или работят на територията на действие на МИРГ, когато са физически лица, или имат седалище и адрес на управление на територията на действие на МИРГ, когато са юридически лица;

11.1.6. има дял на представителите на публичния сектор, на представителите на стопанския сектор и на представителите на нестопанския сектор в колективния върховен орган и в колективния управителен орган на сдружението, непревишаващ 49 на сто от имащите право на глас съгласно чл. 28, ал. 1 от Закона за юридическите лица с нестопанска цел;

11.1.7. вземането на решения не е контролирано от нито една от групите, представляващи конкретните заинтересовани страни, идентифицирани в стратегията за ВОМР;

11.1.8. включва в колективните си органи представители на различни заинтересовани страни от местната общност, идентифицирани в проучванията и анализите към стратегията за ВОМР).

11.1.9. За изпълнение на стратегията за ВОМР Местната инициативна рибарска група осигурява:

1. Самостоятелно работно помещение (офис) за дейността на МИРГ, с обявени приемни часове за посетители във връзка с изпълнението на стратегията най-малко 6 часа седмично. Допустим е за финансиране един офис за цялата територия на МИРГ;

2. Екип за реализиране на дейностите, включени в стратегията, състоящ се от:

2.1. Изпълнителен директор на МИРГ, нает на трудов договор. Правомощията на изпълнителния директор се определят в устава на МИРГ и в трудовия му договор.

Изпълнителният директор трябва да притежава:

2.1.1. Завършено висше образование;

2.1.2. Общ професионален опит – минимум 5 години в прилагане на европейски проекти;

2.1. 3. Управленски опит – минимум 1 година;

2.1.4. Опит в разработване, изпълнение, мониторинг, контрол и/или реализиране на най-малко два проекта, финансирани със средства от ЕС.

2.2. Минимум един експерт към МИРГ, нает на трудов договор към МИРГ.

Експерт/и се наема/т на трудов договор към МИРГ, в който ясно се посочват отговорностите и заплащането на експерта към МИРГ.

Експертът по прилагане на стратегията за ВОМР трябва да притежава :

2.2.1. Завършено висше образование;

2.2.2. Общ професионален опит - минимум 2 години;

2.2.3. Опит в разработване, изпълнение, мониторинг, контрол и/или реализиране на най-малко един проект, финансиран със средства от ЕС.

Изпълнителният директор и експертът/тите към МИРГ трябва да отговарят и на следните изисквания:

- Да не са членове на колективния управителен орган или на контролния орган на МИРГ и да не са свързани лица с член на колективния управителен орган или на контролния орган на МИРГ по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа;

- Да не са общински съветници, кметове, заместник-кметове или служители на централна или териториална администрация на изпълнителната власт, на местната власт или на публична организация.

- Да не е лице, което лично или в качеството си на собственик, управител или контролиращ друго лице предоставя консултантски услуги на същата МИРГ, свързани с прилагането на стратегия за ВОМР за периода 2021 – 2027 г.

3. офис оборудване за осъществяване на дейността, в това число принтер, оборудвани работни места и компютри, съответстващи на броя на осигурените служители;

4. интернет страница.

Към момента на кандидатстване МИРГ следва да докажат наличието на избрано работно помещение и на екип за реализиране на дейностите.

11.1.10. Местната инициативна група може да бъде бенефициент с проект към стратегията за ВОМР когато:

11.1.10.1. това е предвидено в стратегията за ВОМР;

11.1.10.2. никой от членовете на колективния управителен орган, както и свързано с него лице по смисъла на § 1 от допълнителните разпоредби на Търговския закон, не е изпълнител или подизпълнител на дейностите;

11.1.10.3. проектът, за който кандидатства за финансиране, е за нестопански дейности.

**11.2 Критерии за недопустимост на кандидатите**

Кандидатите не могат да участват в процедурата за подбор на проекти и да получат безвъзмездна финансова помощ, ако не отговарят на критериите за допустимост по т. 11.1, както и в случай че:

1. са извършили тежко нарушение съгласно член 42 от Регламент (ЕО) № 1005/2008 на Съвета от 29 септември 2008 година за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (Регламент (ЕО) № 1005/2008), член 90 от Регламент (ЕО) № 1224/2009 или друг законодателен акт, приет от Европейския парламент и Съвета в рамките на ОПОР;

2. са участвали в дейността, управлението или собствеността на риболовен кораб, включен в посочения в член 40, параграф 3 от Регламент (ЕО) № 1005/2008 списък на Съюза на корабите, извършващи незаконен, недеклариран и нерегулиран риболов, или на кораб, плаващ под знамето на държави, определени като несътрудничещи трети държави съгласно член 33 от същия регламент; или

3. са извършили някое от престъпленията против околната среда, посочени в чл. 3 и 4 от Директива 2008/99/ЕО на Европейския парламент и на Съвета, когато се подава заявлението за подкрепа по чл. 27 от Регламент (ЕС) 2021/1139.

Ако която и да е от ситуациите, посочени в т. 1 - 3, настъпи в периода между подаването на заявлението за подкрепа и пет години след окончателното плащане, помощта, изплатена от ПМДРА, свързана с това заявление, се възстановява от оператора в съответствие с чл. 44 от Регламент (ЕС) 2021/1139 и чл. 103 от Регламент (ЕС) 2021/1060.

**ВАЖНО:** В случай че е установено, че кандидатът е извършил някое от горепосочените нарушения, същият не може да подава проектно предложение в установените срокове в Делегиран регламент (ЕС) 2022/2181 на Комисията от 29 юни 2022 година за допълнение на Регламент (ЕС) 2021/1139 на Европейския парламент и на Съвета относно Европейския фонд за морско дело, рибарство и аквакултури по отношение на началните дати и сроковете на недопустимост на заявленията за подпомагане.

4. са извършили измама по смисъла на чл. 3 от Директива (ЕС) 2017/1371 в контекста на ЕФМДР или ЕФМДРА.

**ВАЖНО:** В случай че е установено, че кандидатът е извършил измама, същият не може да подава заявления за подпомагане от датата на окончателното решение за определяне на извършването на измама по смисъла на чл. 3 от Директива (ЕС) 2017/1371, до края на периода на допустимост на разходите за получаване на принос от ЕФМДРА, посочен в чл. 63, параграф 2 от Регламент (ЕС) 2021/1060.

5. имат изискуеми и ликвидни задължения по ОПРСР за програмен период 2007-2013 г. и ПМДР за програмен преиод 2014-2020 г., освен ако е допуснато разсрочване, отсрочване или обезпечение на задълженията;

6. имат публични задължения по смисъла на чл. 162, ал. 2, т. 8 от Данъчно-осигурителния процесуален кодекс (ДОПК) за недължимо платени и надплатени суми, както и за неправомерно получени или неправомерно усвоени средства по проекти, финансирани от средства на Европейския съюз, включително свързаното с тях национално съфинансиране, които възникват въз основа на административен акт, включително финансови корекции, надплатен аванс, надхвърлени процентни ограничения, кръстосано финансиране, както и глобите и другите парични санкции, предвидени в националното законодателство и в правото на Европейския съюз;

7. Съгласно чл. 25, ал. 2 от Закона за управление на средствата от Европейските фондове при споделено управление (ЗУСЕФСУ) не могат да участват и безвъзмездна финансова помощ не се предоставя на кандидати, за които са налице обстоятелства за отстраняване от участие в процедура за възлагане на обществена поръчка съгласно Зaкона за обществените поръчки или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от от ЗУСЕФСУ и чл. 7 от Постановление № 23 на МС от 2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 – 2027 г. (обн. ДВ, бр. 16 от 2023 г.) (ПМС № 23/2023 г.)

Потенциалните кандидати не могат да участват в процедурата за подбор на проекти и да получат безвъзмездна финансова помощ, в случай че:

a) са обявени в несъстоятелност;

б) са в производство по несъстоятелност;

в) са в процедура по ликвидация;

г) са сключили извънсъдебно споразумение с кредиторите си по смисъла на чл. 740 от Търговския закон;

д) са преустановили дейността си;

е) се намират в подобно положение, произтичащо от сходна на горепосочените процедури, съгласно законодателството на държавата, в която са установени;

ж) е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен;

з) са лишени от правото да упражняват определена професия или дейност съгласно законодателството на държавата, в която е извършено деянието;

и) са сключили споразумение с други лица с цел нарушаване на конкуренцията, когато нарушението е установено с акт на компетентен орган;

й) е доказано, че са виновни за неизпълнение на договор за обществена поръчка или на договор за концесия за строителство или за услуга, довело до предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора;

к) имат задължения за данъци и задължителни осигурителни вноски по смисъла на чл. 162, ал. 2, т. 1 от ДОПК и лихвите по тях, към държавата или към общината по седалището на УО на ПМДРА и на кандидата, или аналогични задължения, установени с акт на компетентен орган, съгласно законодателството на държавата, в която кандидатите са установени и не е допуснато разсрочване, отсрочване и обезпечение на задълженията или задължението не е по акт, който не е влязъл в сила или размерът на неплатените дължими данъци или социално осигурителни вноски е повече от 1 на сто от сумата на годишния общ оборот за последната приключена финансова година, но не повече от 50 000 лв.

л) не са изпълнили разпореждане на Европейската комисия за възстановяване на предоставената им неправомерна и несъвместима държавна помощ;

м) лицата, които представляват кандидата са правили опит да:

- повлияят на вземането на решение от страна на УО на ПМДРА, свързано с отстраняването, подбора или възлагането, включително чрез предоставяне на невярна или заблуждаваща информация, или да

- получат информация, която може да им даде неоснователно предимство в процедурата за предоставяне на безвъзмездна финансова помощ.

н) лицата, които представляват кандидата, са осъждани с влязла в сила присъда и не са реабилитирани за престъпление по чл. 108а, чл. 159а – 159г, чл. 172, чл. 192а, чл. 194 – 217, чл. 219 – 252, чл. 253 – 260, чл. 301 – 307, чл. 321, 321а и чл. 352 – 353е от Наказателния кодекс или престъпление, аналогично на тези, в друга държава членка или трета страна;

о) по отношение на лицата, които представляват кандидата, е налице конфликт на интереси във връзка с процедурата за предоставяне на безвъзмездна финансова помощ, който не може да бъде отстранен;

п) е налице неравнопоставеност в случаите по чл. 44, ал. 5 от Закона за обществените поръчки (ЗОП);

р) е установено, че:

- са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;

- не са предоставили изискваща се информация, свързана с удостоверяване липсата на основания за отстраняване или изпълнението на критериите за подбор.

8. Потенциалните кандидати не могат да участват в процедурата чрез подбор на проекти и да получат безвъзмездна финансова помощ, в случай че:

а) са лице или се представляват от лице, което е на трудово или служебно правоотношение в Управляващия орган, Междинното звено и Счетоводния орган;

б) са лице, или се представляват от лице, което е било на трудово или служебно правоотношение в Управляващия орган, Междинното звено, и Счетоводния орган и Одитния орган до една година от прекратяване на правоотношението.

Конфликт на интереси съществува, когато безпристрастното и обективно упражняване на функциите на финансов участник или друго лице, посочено в чл. 61, параграф 1 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза, за изменение на регламенти (ЕС) № 2018/1046, (ЕС) № 1296/2013, (ЕС) № 1301/2013, (ЕС) №1303/2013, (ЕС) № 1304/2013, (ЕС) № 1309/2013, (ЕС) № 1316/2013, (ЕС) № 223/2014 и (ЕС) № 283/2014 и на Решение № 541/2014/ЕС и за отмяна на Регламент (ЕС,Евратом) № 966/2012 (Регламент (ЕС, Евратом) 2024/2509), е опорочено по причини, свързани със семейния и емоционалния живот, политическа или национална принадлежност, икономически интерес или всякакъв друг пряк или косвен личен интерес.

Изискванията на т. 7, буква „д“ не се прилагат по отношение на общините.

**ВАЖНО:** Управляващият орган на ПМДРА може по всяко време да извършва проверка на декларираните от кандидатите обстоятелства и в случай че след проверката се установи, че кандидатът не отговаря на изискванията на Условията за кандидатстване и Условията за изпълнение, получената безвъзмездна финансова помощ подлежи на възстановяване, вкл. начислената законна лихва.

## 12. Допустими партньори (ако е приложимо):

Не се прилага.

**13. Дейности, допустими за финансиране:**

Подпомагането по настоящата процедура допринася за постигането на специфична цел 3.1 „Създаване на условия за устойчива синя икономика в крайбрежните, островните и вътрешните райони и насърчаване на устойчивото развитие на общностите, занимаващи се с риболов и аквакултури“ съгласно чл. 29 от Регламент (ЕС) № 2021/1139.

В изпълнение на целта на процедурата, кандидатите следва да представят Стратегията за ВОМР, изготвена в съответствие с Приложение № 2 – Образец за изготвяне на стратегия за ВОМР по ПМДРА за периода 2021-2027 и са отговорни за нейното изпълнение.

Тематичният фокус на стратегията за ВОМР и допустими дейности включват:

- научни познания за морските екосистеми и биоразнообразието за ефективни управленски решения на местно ниво;

- екологични иновации и инвестиции в риболова и производството на аквакултури с ниско въздействие върху околната среда;

- намаляване на въглеродния отпечатък на рибарството и производството на аквакултури и адаптиране към последиците от изменението на климата чрез капитализиране на екологичните активи;

- съвместно управление на морски защитени зони и други мерки за опазване на биоразнообразието и екосистемите, както и прилагане на решения за екологично управление;

- възстановяване и мониторинг на обекти от НАТУРА 2000 и други защитени морски зони (вкл. събиране на отпадъци, изгубени риболовни уреди, морски отпадъци, услуги за биологично разнообразие, вкл. с участието на рибари).

- проекти за структурни инвестиции (вкл. за енергийна ефективност и декарбонизация);

- изграждане на капацитет, работа в мрежа, разпространение и въвеждане на иновации;

- насърчаване развитието на човешкия капитал (обучения, придобиване на нови умения, социален диалог и др.);

- диверсификация на дейностите и доходите в или извън рибарството, подпомагащи създаването на работни места в рибарството и производството на аквакултури (напр. туристически дейности, вкл. pesca туризъм, търговия, развитие на нови бизнеси извън сектора на рибарството, рециклиране, продукти или услуги, разработени извън рибарството, възобновяема енергия и декарбонизация);

- укрепване на ролята на общностите, свързани с рибарството и аквакултурите в местното развитие и управлението на местните ресурси;

- насърчаване на социалното благополучие и запазване на културното наследство.

- развитие и въвеждане на иновации и изпълнение на пилотни проекти;

- улесняване на трансфера на иновации и прилагането им в бизнеса, вкл. иновации по веригата на доставки;

- развитие и прилагане на дигитални умения;

- използване на технология за подобряване на веригата за доставки на продукти от рибарство и аквакултури (напр. директни продажби, къси вериги);

- подобряване на проследимостта на продуктите от риблов и аквакултури и на информацията за потребителите.

- осигуряване на здравословна и безопасна среда на борда на риболовните кораби;

- дейности по сътрудничество.

- формиране на рибарски кооператив;

- формиране на женски клуб.

- дейности за управлението, мониторинга и оценката на стратегията и нейното популяризиране, включително улесняването на обмена между заинтересованите страни по смисъла на чл. 34, § 1, буква "в" от Регламент (ЕС) 2021/1060.

**14. Категории разходи, допустими за финансиране:**

14.1. Допустими разходи:

Текущи разходи и популяризиране във връзка с изпълнението на Стратегия за ВОМР:

**Преки разходи:**

14.1.1. разходи за възнаграждения на изпълнителния директор и експерта/ите на МИРГ, както и разходи за задължителни социални и здравноосигурителни вноски;

14.1.2. разходи за възнаграждения и осигуровки, дължими от МИРГ на експерти (физически или юридически лица), свързани с прилагането на стратегията (оценители, консултанти, външни експерти и други);

14.1.3. закупуване на офис техника и софтуер, в т. ч. правен и счетоводен софтуер и офис оборудване и обзавеждане

14.1.4. обучения за повишаване на административния капацитет на екипа за прилагането на стратегията за местно развитие

14.1.5. организиране на срещи на МИРГ, работа в мрежа, участие в срещи с други МИРГ и др.

14.1.6. проучвания и анализи за територията;

14.1.7. популяризиране, информиране и публичност;

14.1.8. мониторинг и оценка на стратегията за ВОМР;

14.1.9. създаване и/или поддръжка на интернет страница на МИРГ;

14.1.10. информационни и рекламни материали, свързани с популяризиране дейността на МИРГ;

14.1.11. обучения, семинари и информационни срещи за местни лидери, оценители, кандидати, бенефициенти и др.

**Непреки разходи:**

14.1.12. външни услуги, които не се свързват пряко с прилагането на стратегията (например разходи за телефон, интернет, пощенски услуги, куриерски услуги, топло- и електроенергия, вода, охрана на офиса, електронен подпис, счетоводни и юридически услуги и други)

14.1.13. разходи за наем на офис

14.1.14. закупуване на офис консумативи и канцеларски материали

14.1.15. застраховане на закупени дълготрайни материални активи

Непреките разходи от т. 14.1.12. до 14.1.15. включително представляват опростена форма на разходите съгласно чл. 54 подточка а) от Регламент (ЕС) 2021/1060 в размер на 7% от общите допустими преки разходи от т. 14.1.1. до 14.1.11. включително.

**Други разходи:**

14.1.16. финансови разходи, в т. ч. банкови такси за управление на една сметка и такси за издаване на изискуеми документи

14.1.17. разходи за командировки на екипа на МИРГ съгласно Наредбата за командировките с в страната, приета с Постановление № 72 на Министерския съвет от 1986 г. (Обн. ДВ. бр.11 от 10 Февруари 1987 г.) и Наредбата за служебните командировки и специализации в чужбина, приета с Постановление № 115 на Министерския съвет от 2004 г. (Обн. ДВ. бр.50 от 11 Юни 2004г.)

Подпомагането за текущи разходи и популяризиране не може да надвишава 25% от общия размер на публичния принос по стратегията.

Максималният размер на БФП, предназначена за текущи разходи, не може да надвишава 70 на сто от общия размер на сумата за текущи разходи и популяризиране, а останалите 30 на сто се използват за изпълнение на дейности, свързани с популяризиране на стратегия за ВОМР на територията на нейното изпълнение.

Разходите за популяризиране на стратегията са описани в тт. 14.1.6. до 14.1.11. включително.

За част от допустимите за финансиране текущи разходи са определени Опростени разходи по подхода „Водено от общностите местно развитие“ за изпълнение на дейност „Текущи разходи и дейности за популяризиране на територията“ по вид дейност 3.2 Изпълнение на стратегии за Водено от общностите местно развитие по Програмата за морско дело, рибарство и аквакултури 2021-2027 – Приложение № 16 към настоящите Условия за кандидатстване.

**14.2. Недопустими разходи при покриване на текущи разходи и разходи за популяризиране във връзка с изпълнението на Стратегия за ВОМР на МИРГ са**:

1. закупуване на техника или оборудване втора употреба;

2. разходи за осигурителни вноски и застраховки на персонала, които не са задължителни с нормативен акт;

3. дарения;

4. банкови такси за сметки, обслужващи финансови средства от друг източник;

5. закупуване на земя, недвижими имоти и инфраструктура за обучение;

6. разходи за закупуване на МПС;

7. данък добавена стойност (ДДС), подлежащ на възстановяване;

8. лихви и неустойки;

9. разходи за закупуване на активи на лизинг, дължим извън периода на действие на местната стратегия за развитие и с остатъчна стойност, когато МИРГ не придобива собственост върху актива;

10. разходи за амортизации;

11. разходи за дейности, които се финансират по други програми и/или проекти;

12. разходи за командировки в страната на персонала на МИРГ, надвишаващи определените в Наредбата за командировките в страната (ДВ, бр. 11 от 1987 г.);

13. разходи за командировки в чужбина на персонала на МИРГ, надвишаващи определените в Наредбата за служебните командировки и специализации в чужбина (ДВ, бр. 50 от 2004 г.);

14. плащания в натура;

15. разходи за проекти или дейности, които са физически завършени или изцяло осъществени преди подаването на формуляра за кандидатстване от бенефициента, независимо дали всички свързани плащания са извършени от него;

16. за нощувки в страната, надвишаващи 120 лв. за един човек и разходи, надвишаващи определените в Наредбата за командировките в страната, приета с Постановление № 72 на Министерския съвет от 1986 г. (Обн., ДВ, бр. 11 от 1987 г.;

17. за създаване на повече от една интернет страница за МИРГ за периода на изпълнение на стратегията;

18. за възнаграждения и осигуровки за председател и секретар на Комисия за подбор на проектни предложения, когато същите са служители на МИРГ;

## 15. Допустими целеви групи (ако е приложимо):

Стратегиите за ВОМР увеличават в максимално висока степен участието на секторите на рибарството и аквакултурите в устойчивото развитие на крайбрежните и вътрешните райони за рибарство и аквакултура и гарантират пълноценното използване и оползотворяване на възможностите, които предлагат на местните общности морското и крайбрежното развитие и развитието на вътрешните водоеми.

Целевите групи, към които е насочена подкрепата по вид дейност 3.2 „Изпълнение на стратегии за ВОМР“ по ПМДРА, е местното население на територията на МИРГ, които в голяма степен отразяват основната цел на своята стратегия и социално-икономическия състав на района чрез балансирано представителство на основните заинтересовани страни, включително частния сектор, публичния сектор и гражданското общество, както и гарантират значително представителство на секторите на рибарството и/или аквакултурите.

## 16. Приложим режим на минимални/държавни помощи (ако е приложимо):

## Дейностите по настоящата процедура не представляват държавна помощ и са в режим на „непомощ“.

## Определението на понятието „държавна помощ” се съдържа в член 107, параграф 1 от Договора за функционирането на Европейския съюз (ДФЕС). Държавна помощ е всяка помощ, предоставена от държава-членка на Европейския съюз, под каквато и да било форма, която нарушава или предизвиква опасност от нарушаване на конкуренцията, поради поставяне в по-благоприятно положение на определени предприятия или производството на определени стоки, доколкото се засяга търговията между държавите-членки на ЕС.

## По настоящата процедура се обследва единствено предоставянето на БФП за текущи разходи и полуляризиране на стратегията за ВОМР. Предоставянето на БФП по процедури по стратегията се обследва и съгласува отделно според спецификата на всеки вид дейност по стратегията.

## Съгласно чл. 20 от Закона за държавните помощи получател на помощ е всяко предприятие, което получава под каквато и да е форма икономическа изгода и по отношение на която са изпълнени всички елементи за наличие на помощ по смисъла на чл. 107, параграф 1 от Договора за функционирането на Европейския съюз. Предприятията по смисъла на ДФЕС представляват субекти, които се занимават с икономическа дейност, независимо от правната им форма и начина, по който се финансират. Икономическата дейност е всяка дейност, която се състои в предлагане на стоки и услуги на пазара.

## Вземайки предвид посочените дефиниции, МИРГ не могат да се считат за предприятия, защото не извършват икономическа дейност в обхвата на изпълнението на стратегии за ВОМР по ПМДРА за развитие на рибарските територии.

## На основание на гореизложеното, бенефициентите, които не попадат в определението за предприятие и икономическа дейност (т.е. съответният субект не извършва икономическа дейност), при изпълнението на функции от общ интерес, но допустими съгласно Регламент (ЕС) 2021/1139, то тези дейности не представляват държавна помощ.

## В тази връзка предоставянето на безвъзмездна финансова помощ за текущи разходи и популяризация на стратегията за ВОМР по реда на настоящата процедура не представлява държавна помощ.

## Допълнителна информация относно приложимото законодателство в областта на държавните помощи може да бъде открита на интернет страницата на Министерство на финансите <https://stateaid.minfin.bg/bg/573>

## 17. Хоризонтални принципи:

Процедурата се провежда при спазване на принципите за свободна и лоялна конкуренция, равнопоставеност и недопускане на дискриминация, публичност и прозрачност, спазване на основните права, устойчиво развитие, опазване на околната среда съгласно чл. 2, ал. 1 и чл. 29, ал. 1 от ЗУСЕФСУ .

Изпълнението на дейностите по настоящата процедура следва да бъде съобразено със следните хоризонтални принципи съгласно и чл. 9 от Регламент (ЕС) 2021/1060:

- Равенство на половете;

- Активно включване и приобщаване;

- Насърчаване на равните възможности и недопускането на дискриминация.

По настоящата процедура следва да е налице съответствие на проектното предложение с принципите на хоризонталните политики на ЕС. Проектът трябва да се изпълнява в съответствие с политиката на ЕС за равенството между мъжете и жените, интегрирането на принципа на равенство между половете и отчитането на социалните аспекти на пола.

Проектното предложение следва да съблюдава и принципите, заложени в „Хартата на основните права на ЕС и „Конвенцията на ООН за правата на хората с увреждания (КПХУ) в съответствие с Решение 2010/48/ЕО на Съвета в съответствие с член 15 на Регламент (ЕС) 2021/1060.

Дейностите по настоящата процедура се изпълняват като се избягва всякаква дискриминация, основана на пол, раса, цвят на кожата, етническа принадлежност или социален произход, генетични характеристики, език, религия или убеждения, политически или други мнения, имотно състояние, произход, увреждане, възраст или сексуална ориентация.

Няма да се допуска дейностите по проектите, финансирани по ПМДРА да включват такива, свързани с дискриминация, расови предразсъдъци, пристрастия и реч на омразата.

Кандидатът се задължава да спазва посочените по-горе принципи в хода на изпълнение на дейностите по проекта.

Във Формуляра за кандидатстване т. „Допълнителна информация, необходима за оценка на проектното предложение“, кандидатите следва да представят описание на съответствието на проектното предложение с посочените принципи на хоризонталните политики на ЕС и принципите, заложени в Хартата на основните права на ЕС и КПХУ.

Прилагането на заложените принципи ще се проследява на етап изпълнение на проектното предложение. Изпълнението на заложените принципи на хоризонталните политики на ЕС и принципите, заложени в Хартата на основните права на ЕС и КПХУ се докладва от бенефициента в Годишния доклад за отчитане изпълнението на стратегията за ВОМР.

Насоки за прилагане на Хартата на основните права на ЕС могат да бъдат намерени на следния адрес: <https://www.eufunds.bg/bg/node/8223>

Насоки за прилагане на Конвенцията на ООН за правата на хората с увреждания могат да бъдат намерени на следния адрес: <https://www.eufunds.bg/bg/node/8224>

## 18. Минимален и максимален срок за изпълнение на проекта (ако е приложимо):

Стратегия за ВОМР се разработва за период до 31 декември 2027 г.

Максималната продължителност на изпълнение на проект по вид дейност 3.2. „Изпълнение на стратегиите за ВОМР” е до 31.12.2029 г.

Разходите за изпълнение на проекти по дейности от стратегиите за ВОМР са допустими за финансиране, ако са направени от бенефициентите и са и платени от тях до 31.12.2029 г.

Изпълнението на стратегията за ВОМР приключва с извършването на последното плащане от УО към бенефициент по проект към стратегията за ВОМР.

## 19. Ред за оценяване на концепциите за проектни предложения:

Неприложимо.

## 20. Критерии и методика за оценка на концепциите за проектни предложения:

Неприложимо.

## 21. Ред за оценяване на стратегии:

Подбор на стратегии се извършва съгласно условията и реда на Постановление № 494 от 2024 г. на Министерския съвет за определяне на правила за прилагане на подхода „Водено от общностите местно развитие“ за периода 2021-2027 г. (обн., ДВ, бр. 1 от 2025 г.), (ПМС № 494 от 2024 г.) и приложимото европейско и национално законодателство.

Подборът на стратегии по настоящата процедура се извършва от Оценителна комисия, определена със заповед на Ръководителя на УО на ПМДРА и включва:

**Етап 1:** Оценка на административното съответствие и допустимостта;

**Етап 2:** Техническа и финансова оценка.

Техническа и финансова оценка се извършва по критерии, одобрени от комитета за наблюдение на ПМДРА, посочени в т. 22 „Критерии и методика за оценка на проектните предложения“ от настоящите условия и Приложение № 3 към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждане на процедурата по оценка на проектното предложение, с изключение на случаите по чл. 26, ал. 7 от ЗУСЕФСУ.

**Оценка на административното съответствие и допустимостта:**

Оценителната комисията оценява и класира стратегиите до три месеца от нейното назначаване.

При оценка на административното съответствие и допустимостта на стратегиите за ВОМР по процедурата, се проверява дали:

- проектното предложение се отнася за обявената процедура чрез подбор на проектни предложения;

- са налице всички документи, представени и попълнени съгласно изискванията, посочени в т. 24 от настоящите Условия за кандидатстване;

- въз основа на Формуляра за кандидатстване и представените документи е налице съответствие на кандидатите, проектните дейности и разходите с критериите за допустимост, посочени в Условията за кандидатстване.

Оценката за административно съответствие и допустимостта на проектните предложения включва проверка и оценка на допустимостта на стратегията за ВОМР. В случай че в процеса на оценка Оценителната комисия установи наличието на обстоятелства свързани с неточности в изчислението на безвъзмездната финансова помощ, това може да доведе до намаление на бюджета на проектното предложение (т. 6 от Формуляра за кандидатстване). Промените в бюджета не могат да доведат до увеличаване на размера на безвъзмездната финансова помощ.

Ако по време на оценката се установи надвишаване интензитета на безвъзмездната финансова помощ и/или максималния размер на безвъзмездната финансова помощ, определен в настоящите Условия за кандидатстване, Оценителната комисия служебно го намалява до максимално допустимия интензитет и/или размер.

Само стратегии, преминали успешно оценката за административно съответствие и допустимост, подлежат на по-нататъшно разглеждане и оценка.

Когато при оценката на административното съответствие и допустимостта се установи липса на документи и/или друга нередовност, Оценителната комисия изпраща на кандидата уведомление за установените нередовности и определя разумен срок за тяхното отстраняване, който не може да бъде по-кратък от 10 работни дни от датата на уведомяването. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на стратегията за ВОМР.

След приключване на оценката за административно съответствие и допустимост, на интернет страницата на Единния информационен портал за обща информация за управлението на Европейските структурни и инвестиционни фондове ([*www.eufunds.bg*](http://www.eufunds.bg)) и в ИСУН се публикува **списък на стратегиите, които не се допускат до техническа и финансова оценка**, като се посочват и основанията за недопускане. За недопускането се съобщава на всеки от кандидатите, включени в него, по реда на чл. 22, ал. 3 от ЗУСЕФСУ.

Управляващият орган не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган.

**Техническа и финансова оценка:**

**ВАЖНО:** Техническата и финансова оценка се извършва само за стратегии които са преминали успешно оценката за административно съответствие и допустимост.

Критериите за техническа и финансова оценка на стратегии по процедурата са подробно указани в Приложение № 3 „Критерии и методология за оценка на проектните предложения“ към Условията за кандидатстване.

В хода на проверките е възможно да бъдат установени и други обстоятелства, които да изискват допълнителна пояснителна информация или документ от кандидатите относно декларираните обстоятелства и представените документи, съгласно т. 24 от Условията за кандидатстване. Допълнителни разяснения и документи от кандидатите могат да бъдат изискани като за целта ще бъде предоставян срок не по-малък от седем дни от датата на получаване на искането за предоставяне на допълнителни разяснения/документи, като денят на получаване на искането. Исканията за представяне на допълнителни документи и разяснения ще се изпращат през ИСУН чрез електронния профил на кандидата като кандидатът ще бъде известяван за посоченото електронно чрез електронния адрес, асоцииран към неговия профил. Кандидатът представя допълнителните разяснения и/или документи по електронен път чрез ИСУН.

Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. Непредставянето на изисканата допълнителна информация или разяснения в срок, може да доведе до прекратяване на производството по отношение на кандидата. Стратегия може да бъде отхвърлена само и единствено на това основание или съответно да получи по-малък брой точки. Всяка информация, предоставена извън официално изисканата от Оценителната комисия, няма да бъде вземана под внимание.

Техническият процес, свързан с представянето на допълнителна информация/документи е описан в Ръководството за потребителя за модул “Е-кандидатстване” в ИСУН. Допълнителна информация може да бъде намерена и на следния линк: <https://eumis2020.government.bg/bg/s/Default/Manual>

Подборът на стратегии за ВОМР приключва с изготвянето от оценителната комисия на оценителен доклад до Ръководителя на УО на ПМДРА. Ръководителят издава решение за одобрение или неодобрение на проектните предложения, за което се уведомяват кандидатите.

## 22. Критерии и методика за оценка на проектните предложения:

Критериите за подбор се използват, за да се гарантира, че избраните за финансиране стратегии подкрепят целите, заложени в ПМДРА. Критериите за подбор са изготвени от УО и са одобрени от Комитета за наблюдение (КН) на ПМДРА. По този начин се гарантира, че УО има ясни насоки зададени от КН и извършвания подбор на стратегии за финансиране от ЕФМДРА е в съответствие с целите на програмата.

Оценката по настоящата процедура се извършва въз основа на критерии, одобрени от Комитета за наблюдение на ПМДРА.

|  |
| --- |
| **Критерии за подбор:**   1. Географски район обхванат от стратегията във връзка с Националната програма за развитие България 2030:  * Северозападен район - **8 точки** * Северен централен район - **7 точки** * Южен централен район - **6 точки** * Югоизточен район - **5 точки** * Североизточен район - **4 точки** * Югозападен район - **3 точки**   Когато територията на МИРГ попада в повече от един район, се присъждат по- високия брой точки. **Максимален брой точки – 8.**   1. Оценка на рибарската територия за допустимост за прилагане на подхода ВОМР:   2.1 Наличие на традиции в рибарството[[1]](#footnote-1) **(само едно твърдение е вярно)**:   * На територията на всички общини, част от местното партньорство са налични доказателства за традиционен поминък рибарство през последните 20 и повече години (доказва се в стратегията чрез икономически и исторически официални данни, че населението на територията на всяка община е пряко ангажирано в годините с рибарство) - **25 точки;** * На територията на поне една община, част от местното партньорство са налични доказателства за традиционен поминък рибарство през последните 20 и повече години (доказва се в стратегията чрез икономически и исторически официални данни, че населението на територията на всяка община е пряко ангажирано в годините с рибарство) **10 точки.**   2.2 На територията на МИРГ се изпълняват дейности в сектори от устойчивата синя икономика[[2]](#footnote-2) **(само едно твърдение е вярно)**:   * На територията на всяка община, партньор в МИРГ се изпълнява поне една дейност - **25 точки;** * На територията поне една община, партньор в МИРГ, но не на всяка община изпълнява поне една дейност **- 10 точки.**  1. Качество на SWOT-анализа   3.1 Качество на SWOT-анализа (само едно твърдение е вярно):   * SWOT-анализът е ясно построен, на базата на изведените в стратегията за ВОМР на територията предизвикателства, научени уроци и предприети до настоящия момент мерки. От него са изведени ясни, логични и специфични за територията потребности – **25 точки**. * SWOT-анализът е ясно построен, на базата на изведените в стратегията за ВОМР на територията предизвикателства, научени уроци и предприети до настоящия момент мерки, но и не извежда ясни, логични и специфични за рибарската територия потребности – **10 точки**. * SWOT-анализът извежда ясни, логични и специфични за рибарската територия потребности, но не е ясно построен, на базата на изведените в стратегията за ВОМР на територията предизвикателства, научени уроци и предприети до настоящия момент мерки – **5 точки**. * SWOT-анализът не е ясно построен, на базата на изведените в стратегията за ВОМР на територията предизвикателства, научени уроци и предприети до настоящия момент мерки и не извежда ясни, логични и специфични за рибарската територия потребности – **не се присъждат точки**.   3.2 Изведените нужди са в синергия с нуждите, изведени в ПМДРА за прилагането на подхода ВОМР в програмен период 2021-2027 г.  Минимално изпълнение на критерия – **5 точки**  Средно изпълнение на критерия (синергия с поне половината от нуждите) – **10 точки**  Максимално изпълнение на критерия – **15 точки**  3.3 Изведените нужди са обосновани на база на анализите в стратегията. Изведени са взаимовръзки между нуждите и спецификата на рибарската територия  Минимално изпълнение на критерия – **5 точки**  Средно изпълнение на критерия (поне половина са обосновани) – **10 точки**  Максимално изпълнение на критерия – **15 точки**   1. Публично и прозрачно формиране на местното партньорство в рибарската територия:   4.1 На рибарската територия е проведена консултация за изготвянето на стратегията за ВОМР със заинтересованите страни. Налична е ясна аргументация съгласно анализа на заинтересованите страни, част от стратегията за ВОМР:   * социални, * културни, * екологични, * представители на местния бизнес, * представители на риболовния туризъм, * представители на любителския риболов (физически лица) * представители на местната власт, * рибарски сдружения и ловно-рибарски сдружения.   Един представител може да представлява само една от изброените групи.  При наличие на поне един представител от изброените групи, за всяка представена група се присъждат **3 точки, максимум 24 точки.** Точки се присъждат единствено, когато някоя от изброените групи е определена в стратегията с налична обосновка.  4.2 Участие на представители на следните заинтересовани страни във процеса на формиране на общото събрание. Налична е ясна аргументация как посочените групи са обвързани с рибарството и идентичността на МИРГ съгласно анализа на заинтересованите страни, част от стратегията за ВОМР:   * социални, * културни, * екологични, * представители на местния бизнес, * представители на риболовния туризъм, * представители на любителския риболов (физически лица) * представители на местната власт, * рибарски сдружения и ловно-рибарски сдружения.   Един представител може да представлява само една от изброените групи.  При наличие на поне един представител от изброените групи, за всяка представена група се присъждат **3 точки, максимум 24 точки.** Точки се присъждат единствено, когато някоя от изброените групи е определена в стратегията с налична обосновка.  4.3 Наличие на представители на следните заинтересовани страни във общото събрание. Налична е ясна аргументация как посочените групи са обвързани с рибарството и идентичността на МИРГ съгласно анализа на заинтересованите страни, част от стратегията за ВОМР:   * социални, * културни, * екологични, * представители на местния бизнес, * представители на риболовния туризъм, * представители на любителския риболов (физически лица) * представители на местната власт, * рибарски сдружения и ловно-рибарски сдружения.   Един представител може да представлява само една от изброените групи.  При наличие на поне един представител от изброените групи, за всяка представена група се присъждат **3 точки, максимум 24 точки.** Точки се присъждат единствено, когато някоя от изброените групи е определена в стратегията с налична обосновка.  4.4 Наличие на представители на рибарския сектор в управителния съвет на МИРГ съгласно анализа на заинтересованите страни, част от стратегията за ВОМР – **20 точки**  Точки се присъждат единствено, когато са налични представители на рибарския сектор.  4.5 Участие на (1) жени, (2) жители на територията под 30 години или (3) представители на уязвими социални групи (физически лица) във формираното общо събрание съгласно анализа на заинтересованите страни, част от стратегията за ВОМР. При наличие на поне един представител от изброените групи, за всяка представена група се присъждат **5 точки**. Един представител може да представлява само една от изброените групи.  **Максимален брой точки – 15.** Точки се присъждат единствено, когато някоя от изброените групи е определена в стратегията с налична обосновка.   1. Измеримо, резултатно и изпълнимо дефиниране на видовете дейности по стратегията за местно развитие, качество на стратегията   5.1 Съответствие на видовете дейности в стратегията:   * Наличие на съответствие на предложените видове дейности в стратегията едновременно спрямо изведените нужди в SWOT-анализа и хоризонталните стратегии и политики на ЕС за програмен период 2021-2027 г. - **10 точки** * Наличие на съответствие на предложените видове дейности в стратегията спрямо изведените нужди в SWOT-анализа или хоризонталните стратегии и политики на ЕС за програмен период 2021-2027 г. – **5 точки**   Точки се присъждат, когато всички видове дейности съответстват на посочените критерии. Когато това изискване не е изпълнено в цялост, не се присъждат точки по този критерий.  5.2 Предложените видове дейности са насочени в подкрепа на инвестиции от частни оператори, които ще привлекат инвестиции на територията на МИРГ чрез частното съфинансиране на проекти по планираните видове дейности.  - Ако привлича под 15% от бюджета на стратегията (бюджета в БФП) – **не се присъждат точки**  - Ако привлича от 15% до 20% от бюджета на стратегията (бюджета в БФП) - **10 точки**  - Ако привлича от 21% до 30% от бюджета на стратегията (бюджета в БФП) - **15 точки**  - Ако привлича 31% и повече от бюджета на стратегията (бюджета в БФП) - **20 точки**  Процентното съотношение се приравнява в цели числа за целта на измерването на индикатора.  5.3 Екологична насоченост на видовете дейности в стратегията:   * До 10% от бюджета на стратегията е предвиден за постигането на екологични цели, съблюдаващи принципите на отговорно управление на ресурсите, опазване и защита на екосистемите – **5 точки.** * 11% и повече от бюджета на стратегията е предвиден за постигането на екологични цели, съблюдаващи принципите на отговорно управление на ресурсите, опазване и защита на екосистемите – **10 точки.**   Когато това бюджетно съотношение е под 5%, не се присъждат точки. Процентното съотношение се закръгля до цяло число по аритметичен способ.  5.4 Наличие на видове дейности със социален ефект спрямо лица от уязвимите социални групи в стратегията – **10 точки.**  Точки се присъждат, когато повече от 5% от бюджета на стратегията е предвиден за извършването на дейности със социална насоченост. Когато това бюджетно съотношение е под 5%, не се присъждат точки.  5.5 Наличие на видове дейности в стратегията за осъществяване на връзки и сътрудничество между сектори и структури в рибарската територия:   * Oт 5% до 10% от бюджета на стратегията е предвиден за осъществяване на връзки и сътрудничество – **5 точки**. * Над 10% от бюджета на стратегията е предвиден за осъществяване на връзки и сътрудничество – **10 точки**.   Когато това бюджетно съотношение е под 5%, не се присъждат точки. Процентното съотношение се закръгля до цяло число по аритметичен способ.  5.6 Наличие в стратегията на дейности за подготовка и за сътрудничество с други МИРГ, МИГ, както и подобен тип структури, прилагащи подходи за териториално развитие от България, ЕС или трети страни:   * Oт 5% до 10% от бюджета на стратегията е предвиден за осъществяване на връзки и сътрудничество – **5 точки**. * Над 10% от бюджета на стратегията е предвиден за осъществяване на връзки и сътрудничество – **10 точки**.   Когато това бюджетно съотношение е под 5%, не се присъждат точки. Процентното съотношение се закръгля до цяло число по аритметичен способ.  5.7 Наличие на сътрудничество по критерии 5.5 и 5.6 едновременно с присъдени точки – **10 точки**  5.8 Бюджетът за всеки вид дейност е логически обоснован и е в съответствие на целите на стратегията (Бюджетът има ясна разбивка по позиции и е обвързан с финансовия план) – **10 точки**.  5.9 Налична е синергия и допълняемост с други стратегически дейности, изпълняващи се на рибарската територия (оценява се наличната информация, посочена от кандидата в стратегията за ВОМР) - **10 точки**.  5.10 Наличие на специфични за територията индикатори за резултат, които адекватно измерват ефекта на стратегията във връзка с характерните особености на територията - **10 точки**.  5.11 Наличие в стратегията на план за мониторинг и оценка на стратегията, който да съдържа планирани дейности, времеви график на планираните дейности, обосновка за избора им и техните етапи на изпълнение - **10 точки.**  5.12 Стратегията е така изградена, че с изпълнението ѝ се постигат целите на ПМДРА и на правото на общността за прилагането на подхода ВОМР в програмен период 2021-2027 г. - **10 точки**  Точки се присъждат, само когато чрез стратегията се постигат целите, описани в ПМДРА и европейската нормативна база.  5.13 Заявена готовност от страна на членовете на МИРГ за предоставянето на нефинансов принос към развитието на дейността на групата (напр. безвъзмезден труд, помещения, оборудване и пр.) Оценява се наличната информация, посочена от кандидата в стратегията за ВОМР - **10 точки.**   1. Принос към хоризонтални стратегии и политики   6.1 Стратегията допринася за целите на интелигентната специализация на ЕС - **10 точки.**  Точки се присъждат само при наличието на ясна обосновка в стратегията.  6.2 Наличие на дейности за насърчаване на устойчивата синя икономика чрез иновации и растеж в специфичните сектори в рибарската общност, обект на стратегията - **10 точки**.  6.3 Принос към специфични политики и хоризонтални приоритети на ниво ЕС. Точки се присъждат при доказан принос на стратегията по описаните във формуляра на стратегията политики и приоритети.  - Възстановяване и устойчивост  - Зелен преход  - Цифров преход  - Засилване на иновации за конкурентоспособност и устойчивост  - Оптимална добавена стойност и прилагане на механизми за привличане на публична подкрепа  - Декарбонизация  - Инвестиции в синя икономика  - Обща политика в областта на рибарството  - Устойчив и конкурентоспособен сектор на аквакултурaтa  Присъждат се по **3 точки** за всяка политика или приоритет. При обоснован принос по всички цели се присъждат допълнително **3 точки**.  **Максимален брой точки 30.**  7. Популяризация на стратегията на МИРГ чрез видимост, прозрачност и комуникация, описани в стратегията за ВОМР  - Създаване и поддръжка на информационен сайт - **5 точки**  - Създаване и поддръжка на страница/канал в социалните мрежи - **5 точки**  - Организиране на събития за изпълнението на дейностите на подхода - **5 точки**  **Максимум 15 точки**  8. Устойчиво изпълнение на подхода ВОМР през програмен период 2014-2020 г. Оценява се изпълнението на последната прилагана стратегия, финансирана от ЕФМДР или ЕФР.  - На територията на МИРГ е изпълняван подходът ВОМР през посочения период със стойност на изпълнените проекти[[3]](#footnote-3) по стратегията (без текущи разходи и анимация) с или над 90% от предвидените в бюджета на стратегията – **50 точки**  - На територията на МИРГ е изпълняван подходът ВОМР през посочения период със стойност на изпълнените проекти по стратегията (без текущи разходи и анимация) с 80-89% от предвидените в бюджета на стратегията –**35 точки**  - На територията на МИРГ е изпълняван подходът ВОМР през посочения период със стойност на изпълнените проекти по стратегията (без текущи разходи и анимация) с 60-79% от предвидените в бюджета на стратегията – **20 точки**  - На територията на МИРГ е изпълняван подходът ВОМР през посочения период със стойност изпълнените проекти по стратегията (без текущи разходи и анимация) под 60% от предвидените в бюджета на стратегията – **не се присъждат точки.**  **Процентното съотношение се закръгля до цели числа.**  **Максимум 50 точки** |
| **Максимален брой точки: 475**  **Минимален брой точки: 290**  В Приложение № 6 към настоящите условия за кандидатстване е посочен начинът на доказване на критериите за подбор за изпълнение на стратегии за ВОМР по ПМДРА. |

**Стратегиите, получили минимум 290 точки на етап „Техническа и финансова оценка”,** се класират в низходящ ред съобразно получената оценка, като за финансиране се предлагат всички или част от проектите по реда на класирането до покриване на бюджета по настоящата процедура.

В случай че проектното предложение получи по-малко от 290 точки, същото се отхвърля.

За стратегии, които са получили еднакъв брой точки на етап „Техническа и финансова оценка“, класирането ще се извърши по реда на подаване на стратегиите в ИСУН.

**23. Начин на подаване на проектните предложения/концепциите за проектни предложения:**

Подаването на проектно предложение за одобрение на стратегия по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез Информационната система за управление и наблюдение (ИСУН), единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: <https://eumis2020.government.bg>.

Допълнителна информация може да бъде намерена и на следния линк: <https://eumis2020.government.bg/bg/s/Default/Manual>.

Подготовката и подаването на проектното предложение за стратегия в ИСУН се извършва по следния начин: Кандидатът влиза в ИСУН, след регистрация чрез имейл и парола, избира настоящата процедура чрез подбор на проекти от „Отворени процедури“ и създава ново проектно предложение.

Проектното предложение за одобрение на стратегия по настоящата процедура се изготвя от кандидата съгласно инструкциите на УО, дадени в Ръководството за потребителя за модул “Е-кандидатстване” в ИСУН (Приложение № 1).

Изискващите се съгласно т. 24 от Условията за кандидатстване придружителни документи към формуляра за кандидатстване, също се подават изцяло електронно. Посочените документи се описват в секция „Прикачени документи“ от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в превод на български език, извършен в съответствие с действащото законодателство.

**ВАЖНО:** Проектното предложение за одобрение на стратегия се подава електронно чрез ИСУН, като се подписва с КЕП от лице с право да представлява кандидата или упълномощено от него лице. Официалният представител на кандидата няма право да упълномощава други лица да подписват декларациите, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична. За целите на настоящите Условия под „лице с право да представлява кандидата“ следва да се разбира официален представител на кандидата. При упълномощаване следва да се приложи пълномощно, подписано с КЕП от лице с право да представлява кандидата. От текста на пълномощното следва да става ясно, че лицето с право да представлява кандидата упълномощава пълномощника да подаде от негово име формуляра за кандидатстване и да подпише с КЕП документите, за които не е изрично отбелязано в т. 24 от Условията, че не могат да се подписват от упълномощени лица, тъй като с тях се декларират данни, за които се носи наказателна отговорност в лично качество.

Формулярът за кандидатстване е препоръчително да се подава винаги от профила на кандидата, не от друг профил, тъй като впоследствие ще бъде използван именно този профил за комуникация с Управляващия орган и за отстраняване на забелязани неточности по време на оценката на проектните предложения.

По време на етап „Оценка на стратегията“ комуникацията с кандидата и редакцията на забелязани неточности по подаденото проектно предложение ще се извършват електронно чрез профила на кандидата в ИСУН, от който е подаден съответния проект.

Съгласно чл. 25 от Наредбата за определяне на условията, реда и механизма за функциониране на информационната система за управление и наблюдение на средствата от европейските фондове при споделено управление и за провеждане на производства пред управляващите органи посредством ИСУН, „Към проектното предложение може да бъде асоцииран нов профил, различен от профила, от който то е подадено, след изрично заявление, подписано с КЕП от законния представител на кандидата, до дирекция Централно координационно звено, Министерство на финансите.“

До приключване на работата на оценителната комисия кандидатът има възможност да оттегли своето проектно предложение за одобрение на стратегия, като подаде писмено искане в УО на ПМДРА, като това обстоятелство се отбелязва от потребител на ИСУН от УО на ПМДРА със съответните права. Единствено Формулярът за кандидатстване и изискуемите на етап кандидатстване документи ще бъдат оценявани, затова е изключително важно тези документи да съдържат цялата необходима информация.

Кандидатът носи цялата отговорност за верността на финансовата информация, представена в т. „Бюджет“ от Формуляра за кандидатстване. При съставянето на т. „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство.

## 24. Списък на документите, които се подават на етап кандидатстване:

Кандидатите по процедурата за безвъзмездна финансова помощ следва да представят към формуляра за кандидатстване по изцяло електронен път чрез ИСУНследните документи:

1. Пълномощно за подаване на проектното предложение за одобрение на стратегия за ВОМР с КЕП - подписано с КЕП от лице с право да представлява кандидата, а в случай че кандидатът се представлява заедно от няколко физически лица, пълномощното се подписва с КЕП от всички тях и се прикачва в ИСУН.

(*Документът се изисква, когато кандидатите желаят да упълномощят лице, което не е официален представител на кандидата да подаде проектното предложение);*

2. Стратегия за ВОМР, съгласно приложение № 2.

*(Документът е задължителен за всички кандидати)*

3. Копие от устава и учредителния акт на МИРГ.

*(Документът е задължителен за всички кандидати)*

4. Решение на общото събрание на МИРГ за одобрение на стратегията за ВОМР.

*(Документът е задължителен за всички кандидати)*

5. Списък на членовете на колективния върховен орган и на колективния управителен орган на МИРГ, подписан от представляващия МИРГ и съдържащ:

а) за юридическите лица: наименование и ЕИК/Булстат на юридическото лице, седалище и адрес на управление, сектор и заинтересована страна, на които лицето е представител, две имена на представляващия лицето, телефон за контакт и електронен адрес;

б) за физическите лица: две имена, данни за постоянен адрес или месторабота, сектор и заинтересована страна, на които лицето е представител, телефон за контакт и електронен адрес;

*(Документът е задължителен за всички кандидати)*

6. Удостоверения за постоянен адрес или документ, доказващ постоянния адрес на физическите лица – членове на колективния върховен орган и на колективния управителен орган на МИРГ или документи, доказващи заетост на територията на действие на МИРГ. Удостоверенията за постоянен адрес следва да са издадени от съответната община не по-рано от 6 месеца от датата на подаване на проектното предложение за СВОМР.

*(Документът е задължителен за всички кандидати)*

7. Документи, доказващи принадлежността на членовете на върховния колективен орган на МИРГ към секторите рибарство и/или аквакултури, в това число заповеди, решения, пълномощни (за представляващите юридически лица), както и такива, които доказват принадлежността на физическите лица.

*(Документът е задължителен за всички кандидати)*

8. Доказателства за консултиране на проекта на стратегия за ВОМР със заинтересованите страни и доказателства за представителност на заинтересованите страни, включително уязвими групи и малцинства (когато е приложимо): отделни списъци за участие в срещи, семинари, конференции и обществени обсъждания, съдържащи поне две имена на участника, данни за адресна регистрация или седалище и адрес на управление на юридическо лице, заинтересована страна, към която лицето се причислява, телефон за контакт и/или електронен адрес (ако е приложимо за електронен адрес) и подпис на участника;

*(Документът е задължителен за всички кандидати)*

12. Писмено споразумение с лицата за позициите изпълнителен директор и експерт/и към МИРГ, за последващо сключване на трудов договор/и, в случай на одобрение на стратегията. Споразумение се представя за всяко лице поотделно;

*(Документът е задължителен за всички кандидати)*

13. Документи, доказващи изпълнение на изискванията за изпълнителния директор на МИРГ и служител/и на МИРГ съгласно т. 11 от Условията за кандидатстване;

*(Документът е задължителен за всички кандидати)*

14. Длъжностни характеристики за позициите "изпълнителен директор на МИРГ" и експерт по прилагане на стратегията за ВОМР;

*(Документът е задължителен за всички кандидати)*

15. Документ, удостоверяващ наличие на правно основание за предоставяне на помещение/я за офис, съдържащ описание на характеристиките на помещението/ята в случай на одобрение стратегията;

*(Документът е задължителен за всички кандидати)*

16. Проучвания и анализи на територията, изготвени при подготовката на стратегията за ВОМР;

*(Документът е задължителен за всички кандидати)*

17. Решение или становище, издадено по реда на глава шеста от Закона за опазване на околната среда и/или чл. 31 от Закона за биологичното разнообразие. При представяне на доказателство за предприети действия за получаване на решение или становище на етап подаване на формуляр за кандидатстване, МИРГ следва да представи документа най-късно в срока за допълнителни документи, изискани от оценителната комисия за подбор на стратегиите за ВОМР.

*(Документът е задължителен за всички кандидати)*

18. Приложение № 5 Декларации към условията за кандидатстване (Декларация по чл. 25, ал. 2 от Закона за управление на средствата от Европейските фондове при споделено управление и чл. 7 от ПМС № 23/23 г.; Декларация, че кандидатът е запознат с условията за кандидатстване и условията за изпълнение; Декларация за съгласие данните на кандидата да бъдат предоставени от НАП на УО по служебен път; Декларация за съгласие данните на кандидата да бъдат предоставени на НСИ по служебен път; Декларация за липса на нередност; Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация за свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК); Декларация по чл. 139 от Регламент (ЕС, Евратом) 2024/2509 за финансовите правила, приложими за общия бюджет на Съюза; Декларация по чл. 11, параграф 6 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за наличие на административен и оперативен капацитет; Декларация за наличие на финансов ресурс).

*(Документът е задължителен за всички кандидати. Попълва се и се подписва от ВСИЧКИ лица с право да представляват кандидата, независимо дали представляват заедно или поотделно. С подписване на Формуляра за кандидатстване (съгласно т. 23 от настоящите Условия за кандидатстване), всяко лице с право да представлява кандидата декларира обстоятелствата, посочени в декларацията. Декларацията е налична в раздел „E-Декларации“ във Формуляра за кандидатстване в ИСУН, попълва се електронно и се подписва с подаване на формуляра за кандидатстване.*

*Когато Формулярът за кандидатстване се подписва от УПЪЛНОМОЩЕНО лице, то не попълва и не подписва електронната декларация в ИСУН. В този случай се използва форматът на декларацията, която е част от пакета с документи. Декларацията се попълва и подписва от ВСИЧКИ лица с право да представляват кандидата, независимо дали представляват заедно или поотделно, след което се сканира и прикачва в раздел „Прикачени документи“ от Формуляра за кандидатстване в ИСУН)*

**ВАЖНО:** По настоящата процедура е възприет подход на подписване на документите с квалифициран електронен подпис /КЕП/ на локалния компютър чрез attached signature – файл и подпис в един документ.

**ВАЖНО:** При подаване на проектното предложение посочените декларации следва да бъдат с дата след обявяване на процедурата и предхождаща или съответстваща на датата на подаване на проектното предложение.

**ВАЖНО:** При подписването на документи с квалифициран електронен подпис не трябва да се избира функцията за криптиране на файла. Ако тази опция бъде избрана, файлът се криптира и Оценителната комисия не може да отвори документите, които могат да бъдат декриптирани и прочетени само и единствено чрез частния ключ на автора.

Наличието на криптирани файлове е основание за прекратяване на производството по отношение на кандидата и отхвърляне на проектното му предложение.

Квалифицираният електронен подпис, с който се подписват документите по т. 1 и т. 18, следва да е валиден към датата на кандидатстване и да е с титуляр и автор - физическото лице, което е законен представител на кандидата или с титуляр юридическото лице-кандидат, като автор на подписа в този случай трябва да е законния представител на кандидата. Законният/те представител/и на кандидата няма/т право да упълномощава/т други лица да подписват декларациите по т. 18, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

Кандидатите трябва да се уверят, че всички документи са представени в изискуемата форма.

Достоверността на документите, приложения към формуляра за кандидатстване, за които не се изисква да са подписани с КЕП, се удостоверява чрез подписването на формуляра за кандидатстване посредством ИСУН. В случай че при проверката на документите бъде установена липса на документи и/или друга нередовност, Оценителната комисия ще изпраща до кандидатите уведомление за установените нередовности. Кандидатите следва да представят липсващите документи/отстранят нередовностите в срок до 10 работни дни от датата на получаване на уведомлението, като денят на получаването му не се брои. Уведомленията за установени нередовности ще се изпращат чрез ИСУН чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. Кандидатът представя липсващите документи по електронен път чрез ИСУН. Допълнителна информация може да бъде предоставена само по искане на Оценителната комисия като информацията не следва да съдържа елементи, водещи до подобряване на първоначалното проектно предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание. Всяка информация, предоставена извън официално изисканата от Оценителната комисия, няма да бъде вземана под внимание.

Неотстраняването на нередовностите в срок може да доведе до прекратяване на производството по отношение на кандидата, до получаване на по-малък брой точки от проектното предложение или до редуциране на разходи в бюджета на проекта.

Оценителната комисия може по всяко време да проверява декларираните от кандидатите данни, както и да изисква разяснения относно документите, представени съгласно т. 24 от Условията за кандидатстване.

**ВАЖНО:** Искане за издаване на документ, което е само с входящ номер от институцията, която следва да го издаде, не се счита за представен изискуем документ по настоящата процедура с изключение на документъ по т. 17 от т. 24 „Списък на документите, които се подават на етап кандидатстване“.

**ВАЖНО:** Отстраняването на нередовностите в никакъв случай и при никакви обстоятелства не трябва да води до подобряване на качеството на проектните предложения.

Всяка информация, предоставена извън официално изисканата от Оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване на първоначалното проектно предложение и се предоставя писмено до Управляващия орган.

Техническият процес, свързан с представянето на допълнителна информация/документи, е описан в Ръководството за потребителя за модул “Е-кандидатстване” в ИСУН.

**ВАЖНО:** При деклариране на неверни данни от страна на кандидатите, ще бъдат уведомявани органите на прокуратурата.

## 25. Краен срок за подаване на проектните предложения:

Проектните предложения по настоящата процедура се подават по изцяло електронен път чрез ИСУН на следния интернет адрес: <https://eumis2020.government.bg>

Крайният срок за подаване на проектни предложения е **17:00 часа на 00.00.2024 г.** (90 дни от датата на обявяване на процедурата).

**ВАЖНО:** В рамките на настоящата процедура кандидатите могат да подадат само едно проектно предложение, при съобразяване на изискванията по т. 9 от настоящите Условия за кандидатстване. В случай че един и същи кандидат е подал повече от един проект, ще бъде разгледано само последното постъпило проектно предложение.

Кандидатите могат да задават допълнителни въпроси и да искат разяснения във връзка с Условията за кандидатстване и изпълнение до 3 седмици преди крайния срок за подаване на проектни предложения. Допълнителни въпроси могат да се задават чрез ИСУНчрез модул “Електронно кандидатстване“, процедура чрез подбор на проекти № BG14MFPR001-3.002 „Изпълнение на стратегии за ВОМР“. Отговорите на въпросите на кандидатите се публикуват в ИСУН и в секцията на УО на Единния информационен портал [www.eufunds.bg](http://www.eufunds.bg) не по-късно от 2 седмици преди определения краен срок за подаване на проектни предложения по процедурата. Публикуваните отговори на въпроси задължително се вземат под внимание от страна на Управляващия орган на ПМДРА, Оценителната комисия по процедурата при оценката на проектните предложения и от кандидатите по процедурата.

Не могат да се дават разяснения, които съдържат становище относно качеството на конкретно проектно предложение. Няма да бъдат предоставяни отговори на въпроси, зададени по телефона. Няма да бъдат изпращани индивидуални отговори на зададени от кандидатите по процедурата въпроси.

## 26. Допълнителна информация:

Одобрението на стратегиите, финансирани от ПМДРА, се обективира със споразумение, сключено между МИРГ и УО на ПМДРА, което съдържа финансовия план за изпълнението по видове дейности и по години.

За текущи разходи и разходи за популяризиране във връзка с изпълнението на Стратегия за ВОМР се подписва Административен договор за предоставяне на безвъзмездна финансова помощ, който се сключва между МИРГ и УО на ПМДРА.

При одобрен оценителен доклад, кандидатите, чиито стратегии са предложени за финансиране, се поканват в 30-дневен срок да представят доказателства, че отговарят на изискванията за бенефициент, като представят необходимите документи:

а) Споразумение за изпълнение на стратегия за ВОМР – попълнено по образец (Приложение № 8.2) във формат PDF и подписано с КЕП (Приложение № 8.1 - Инструкция за подписване на АДПБФП/Споразумение с електронен подпис) от лицето/лицата с право да представлява/т кандидата или от упълномощено лице. В случаите, когато кандидатът се представлява заедно от няколко физически лица и/или юридически лица, споразумението се подписва от всяко от тях.

б) Административен договор за предоставяне на безвъзмездна финансова помощ за текущи разходи и полуляризиране по процедурата – попълнен по образец (Приложение № 8) във формат PDF и подписан с КЕП от лицето/лицата с право да представлява/т кандидата или от упълномощено лице и прикачен в ИСУН. В случаите, когато кандидатът се представлява заедно от няколко физически лица и/или юридически лица, АДПБФП се подписва от всяко от тях;

в) Нотариално заверено пълномощно в случаите, когато административният договор за предоставяне на безвъзмездна финансова помощ и Споразумението за изпълнение на стратегия за ВОМР ще бъде подписан от лице, различно от законния/ите представител/и на кандидата съгласно Търговския регистър и регистър на юридическите лица с нестопанска цел или регистър БУЛСТАТ;

г) Заявление за профил за достъп на ръководител на бенефициента до ИСУН (Приложение № 12 към Условията за изпълнение) и/или Заявление за профил за достъп на упълномощени от бенефициента лица до ИСУН (Приложение № 13 към Условията за изпълнение) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всички от тях;

д) Официален документ, удостоверяващ актуална банкова сметка на името на кандидата;

е) Приложение № 4 - Декларация по чл. 25, ал. 2 от ЗУСЕФСУ и чл. 7 от ПМС № 23/2023 г., подписана от кандидата към датата на сключване на договора от всички лица с право да представляват кандидата (независимо от това дали заедно и/или поотделно, и/или по друг начин) и всеки един от партньорите;

ж) Приложение № 11 – Декларации към АДПБФП (Декларация за липса на промяна в обстоятелствата, декларирани при подаване на формуляр за кандидатстване; Декларация за липса на нередност; Декларация за липса на конфликт на интереси; Декларации за свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа; Декларация по чл. 139 от Регламент (ЕС, Евратом) 2024/2509; Декларация по чл. 11, параграф 1 и параграф 3 от Регламент (ЕС) № 2021/1139); Декларация по чл. 139 от Регламент (ЕС, Евратом) 2024/2509, приложими за общия бюджет на Съюза; Декларация по чл. 11, параграф 1 и параграф 3 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури - подписана от лице с право да представлява кандидата. В случаите, когато бенефициентът се представлява само заедно от няколко физически лица и/или юридически лица, декларациите се попълват и подписват от всички тях;

з) Удостоверение от Националната агенция за приходите за липса на задължения на кандидат/ (издадено след датата на получаване на поканата за сключване на договор)

или

Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.;

или

Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения;

Кандидатът следва да предостави един от документите по буква з/ единствено в случаите, когато в резултат на извършена служебна проверка от страна на Управляващия орган на ПМДРА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕФСУ и чл. 7 от ПМС № 23/2023 г. (за наличие на публични задължения по смисъла на чл. 162, ал. 2, т. 1 от ДОПК) и на Декларация, че кандидатът е запознат с условията за кандидатстване (за наличие на публични задължения по смисъла на чл. 162, ал. 2, т. 8 от ДОПК).

и) Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им);

Управляващият орган на ПМДРА ще извършва проверка по служебен път за наличие на задължения към общината по седалище на УО на ПМДРА, както и към общината по седалище на кандидата само в случаите, когато тази община е Столична. В случаите когато в рамките на служебната проверка бъде установено наличието на задължение, кандидатите ще бъдат уведомени за това. За да удостовери погасяването на задължението кандидатът следва да представи Удостоверение за липса на задължения към Столична община.

От Удостоверенията по букви ж/ и з/ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.

Кандидат, който видно от Удостоверенията по букви ж/ и з/ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.

й) Свидетелство за съдимост на всички лица, представляващи кандидата и вписани в Търговския регистър, или определени като такива в учредителния акт, когато обстоятелството не подлежи на вписване, издадено не по-рано от 6 месеца преди датата на представянето му - оригинал или копие, заверено от кандидата (Документът няма да бъде изискван като прикачен документ, но съдимостта на кандидата ще се установи служебно от УО на ПМДРА);

Когато за някое от лицата свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.

к) удостоверение от органите на Изпълнителна агенция „Главна инспекция по труда“ (издадени не по-рано от 1 месец преди датата на представянето им) за доказване липса на установено с влязло в сила наказателно постановление, или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът е установен, ще се установи служебно от УО на ПМДРА.

**ВАЖНО:** По желание кандидатът може да представи чрез ИСУН документите по букви „и“, „й“ и „к“. Когато тези документи не са прикачени от кандидата, УО извършва служебно проверката.

С кандидатите, които не представят липсващите документи или представят документи, които не съответстват на изискванията, не се сключват административни договори за предоставяне на безвъзмездна финансова помощ и се издава мотивирано решение за отказ за предоставяне на безвъзмездна финансова помощ. На тяхно място ще бъдат поканени за договаряне съответния брой кандидати от резервния списък (в случай че такъв е съставен), по поредността на класирането им до изчерпване на общия наличен бюджет по процедурата.

Когато при извършване на проверката по същество на представените от кандидатите документи при сключване на АДПБФП и Споразумение за изпълнение на стратегия за ВОМР, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответния брой кандидати от резервния списък (в случай че такъв е съставен), по поредността на класирането им в съответната категория предприятие, до изчерпване на общия наличен бюджет по процедурата.

Ако кандидат по одобрена за финансиране стратегия откаже сключване на АДПБФП и Споразумение за изпълнение на стратегия за ВОМР, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането до изчерпване на наличния бюджет по процедурата.

Ръководителят на УО на ПМДРА взема мотивирано решение за отказ за предоставяне на безвъзмездна финансова помощ в следните случаи:

- за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;

- при несъгласие на кандидата да сключи Споразумение за изпълнение на стратегия за ВОМР и административен договор за предоставяне на БФП;

- кандидат, който не отговаря на изискванията за допустимост или не е представил в срок доказателства за това.

**Допълнителна информация:**

Управляващият орган на ПМДРА запазва правото си в случай на необходимост да изисква от кандидата допълнителна информация/документи, в това число и на документите които се проверяват по служебен път.

Управляващият орган не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с Управляващия орган на ПМДРА.

Всеки кандидат може да подаде до Ръководителя на Управляващия орган на ПМДРА сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПМДРА и/или от бенефициентите на безвъзмездна финансова помощ по ПМДРА, които при изпълнение на договор, сключен по проект финансиран от Европейския фонд за морско дело, рибарство и аквакултури, предоставят невярна и/или подвеждаща информация за вписване в регистъра и проверка.

## 27. Приложения към Условията за кандидатстване:

Приложение № 1 - Ръководство за потребителя за модул „Е-кандидатстване”;

Приложение № 2 - Образец на Стратегия за ВОМР;

Приложение № 3 - Критерии и методология за оценка на проектни предложения по процедура чрез подбор на проекти № BG14MFPR001-3.002 „Изпълнение на стратегии за ВОМР;

Приложение № 5 – Декларации към Условията за кандидатстване - Декларация по чл. 25, ал. 2 от Закона за управление на средствата от Европейските фондове при споделено управление и чл. 7 от ПМС № 23/23 г.; Декларация, че кандидатът е запознат с условията за кандидатстване и условията за изпълнение; Декларация за съгласие данните на кандидата да бъдат предоставени от НАП на УО по служебен път; Декларация за съгласие данните на кандидата да бъдат предоставени на НСИ по служебен път; Декларация за липса на нередност; Декларация за липса на конфликт на интереси по смисъла на чл. 61, параграф 3 от Регламент (ЕС, Евратом) 2024/2509 на Европейския парламент и на Съвета от 23 септември 2024 година за финансовите правила, приложими за общия бюджет на Съюза; Декларация за свързаност по смисъла на § 1, т. 13 и т. 14 от допълнителните разпоредби на Закона за публичното предлагане на ценни книжа (ЗППЦК); Декларация по чл. 139 от Регламент (ЕС, Евратом) 2024/2509 за финансовите правила, приложими за общия бюджет на Съюза; Декларация по чл. 11, параграф 6 от Регламент (ЕС) № 2021/1139 на Европейския парламент и на Съвета от 7 юли 2021 година за създаване на Европейския фонд за морско дело, рибарство и аквакултури; Декларация за наличие на административен и оперативен капацитет; Декларация за наличие на финансов ресурс;

Приложение № 6 –Указание за доказване на критерии за подбор;

Приложение № 7 – Използвани съкращение и определения;

Приложение № 16 Ръководство за изготвяне на стратегия за водено от общностите местно развитие (вомр) по процедура чрез подбор на проекти BG14MFPR001-3.002 „Изпълнение на стратегии за водено от общностите местно развитие“ по ПМДРА.

1. Под „Рибарство“ се разбира тази част от икономиката и земеделието на Република България, която обхваща дейности в стопанския риболов, аквакултурите, преработка на риба и други водни организми. [↑](#footnote-ref-1)
2. Сектори, които са включени в „устойчивата синя икономика“:

   * Аквакултури: отглеждането на водни организми в морето или във вътрешните води;
   * Стопански риболов;
   * Възобновяема енергия;
   * Пристанищни дейности;
   * Дейности за опазване на водните екосистеми;
   * Прилагане на морски биоизследвания и прилагането им ;
   * Биопроспекция: систематично и организирано търсене на полезни продукти, получени от биоресурси, включително растения, микроорганизми, животни и т.н., които могат да бъдат доразвити за комерсиализация и общи ползи за обществото;
   * Морски транспорт
   * Туризъм (крайбрежен морски и риболовен туризъм)

   [↑](#footnote-ref-2)
3. Под „изпълнени проекти“ се разбира договори с одобрено окончателно плащане [↑](#footnote-ref-3)